**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖLKLAIPĖDOS MIESTO SAVIVALDYBĖS TARYBOS 2011 M. LAPKRIČIO 24 D. SPRENDIMO NR.T2-383 „DĖL KLAIPĖDOS MIESTO TAUTINIŲ MAŽUMŲ TARYBOS PRIE KLAIPĖDOS MIESTO SAVIVALDYBĖS TARYBOS SUDĖTIES PATVIRTINIMO“ PAKEITIMO“**

**1. Sprendimo projekto esmė, tikslai ir uždaviniai.**

Šį sprendimo projektą dėl Tautinių mažumų tarybos prie Klaipėdos meisto savivaldybės tarybos (toliau- Tautinių mažumų taryba) sudėties pakeitimo parengė Kultūros skyrius, atsižvelgdamas į gautą Valentinos Palatnikovos, Pabaltijo Ukrainiečių asociacijos pirmininko pavaduotojos ir Klaipėdos miesto tautinių mažumų tarybos narės 2013 m. gruodžio 10 d. prašymą „Dėl atleidimo iš tautinių mažumų tarybos nario pareigų“.

**2. Projekto rengimo priežastys ir kuo remiantis parengtas sprendimo projektas.**

Vadovaujantis Klaipėdos miesto tautinių mažumų tarybos prie Klaipėdos miesto savivaldybės tarybos nuostatų 17.1 papunkčių ukrainiečių tautinei mažumai Klaipėdoje Tautinių mažumų taryboje atstovauja du nariai: Nadežda Lukyna ir Valentina Palatnikova. Tačiau V. Palatnikova pateikė prašymą atsistatydinti.

Kultūros skyrius 2013-01-06 raštu Nr. (20.14.)-KU6-1 „Dėl atstovo nuo ukrainiečių tautybės visuomeninių organizacijų į tautinių mažumų tarybą prie Klaipėdos miesto savivaldybės tarybos“ kreipėsi į ukrainiečių bendruomenės Klaipėdoje 3 visuomenines organizacijas: Pabaltijo ukrainiečių asociaciją, kuri, kaip asocijuota struktūra atstovauja 2 ukrainiečių visuomenines kultūrines organizacijas (Klaipėdos apskrities ukrainiečių kultūros centrą „Trojanda“ ir Klaipėdos ukrainiečių bendriją), Ukrainiečių kultūros ir švietimo centrą „Rodyna“ ir Klaipėdos miesto ukrainiečių tradicinės kultūros ir folkloro klubą „Prosvit“.

Pabaltijo ukrainiečių asociacija 2014-01-09 raštu ir Ukrainiečių kultūros ir švietimo centras „Rodyna“ 2014-01-20 raštu „Protokolo santrauka dėl atstovo delegavimo į Klaipėdos miesto tautinių mažumų tarybą“ pasiūlė tą pačią kandidatūrą - Jekateriną Smirnovą, Klaipėdos ukrainiečių bendrijos pirmininkę, Pabaltijo ukrainiečių asociacijos narę. O Klaipėdos miesto ukrainiečių tradicinės kultūros ir folkloro klubas „Prosvit“ 2014-01-08 Neeilinio susirinkimo protokolu Nr.1 pasiūlė, kad ukrainiečius tautinių mažumų taryboje atstovautų klubo „Prosvit“ pirmininkė Irena Pertulionienė.

Kadangi už Jekaterinos Smirnovos kandidatūrą pasisakė dauguma Klaipėdos miesto ukrainiečių organizacijų, t.y. iš viso 3 organizacijos: Klaipėdos apskrities ukrainiečių kultūros centras „Trojanda“, Klaipėdos ukrainiečių bendrija, Ukrainiečių kultūros ir švietimo centrą „Rodyna“, Kultūros skyrius parengė šį tarybos sprendimo projektą, kuriuo siūlo Tautinių mažumų taryboje vietoj Valentinos Palanikovos, Pabaltijo ukrainiečių asociacijos pirmininko pavaduotojos - patvirtinti Jekateriną Smirnovą, Klaipėdos ukrainiečių bendrijos pirmininkę, Pabaltijo ukrainiečių asociacijos narę. Apie rengiamą Miesto tarybos sprendimo projektą ir siūlomą kandidatą Kultūros skyrius informavo ukrainiečių bendruomenių organizacijas 2014-01-21 raštu Nr.(20.14.)-KU6-7 „Dėl rengiamo Klaipėdos miesto savivaldybės tarybos sprendimo“. Prieštaravimų iš ukrainiečių bendrijų nesulaukėme.

**3. Kokių rezultatų laukiama.**

Patvirtinus Tautinių mažumų tarybos sudėties pakeitimą, Taryba galės tinkamai organizuoti savo darbą.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nereikia.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nėra.

PRIDEDAMA:

1. Klaipėdos miesto savivaldybės tarybos 20111 m. lapkričio 24 d. sprendimas T2-383 „Dėl Klaipėdos miesto Tautinių mažumų tarybos prie Klaipėdos miesto savivaldybės tarybos sudėties patvirtinimo“, 1 lapas;

2. Klaipėdos miesto tautinių mažumų tarybos prie Klaipėdos miesto savivaldybės tarybos nuostatai, patvirtinti Klaipėdos miesto savivaldybės tarybos 2004 m. vasario 26 d. sprendimu Nr. 1-62 „Dėl Klaipėdos miesto savivaldybės tarybos nuostatų patvirtinimo“, 2 lapai;

3. Valentinos Palatnikovos, Tautinių mažumų tarybos prie Klaipėdos miesto savivaldybės tarybos narės, Pabaltijo ukrainiečių asociacijos pirmininko pavaduotojos 2013 m. gruodžio 10 d. prašymas „Dėl atleidimo iš Tautinių mažumų tarybos nario pareigų“, 1 lapas;

4. Klaipėdos miesto savivaldybės administracijos Ugdymo ir kultūros departamento Kultūros skyriaus 2014-01-06 raštas Nr.(20.14.)-KU6-1 „Dėl atstovo nuo ukrainiečių tautybės visuomeninių organizacijų į tautinių mažumų tarybą prie Klaipėdos miesto savivaldybės tarybos“, 3 lapai;

5. Klaipėdos miesto ukrainiečių tautybės organizacijų sąrašas, priedas prie 2014-01-06 rašto „Dėl atstovo nuo ukrainiečių tautybės visuomeninių organizacijų į Tautinių mažumų tarybą prie Klaipėdos miesto savivaldybės tarybos“, 1 lapas;

6. Klaipėdos miesto ukrainiečių tradicinės kultūros ir folkloro klubo „Prosvit“ tarybos 2014-01-08 Neeilinio susirinkimo protokolo Nr.1 išrašas, 1 lapas;

7. Pabaltijo ukrainiečių asociacijos 2014-01-09 raštas, 1 lapas;

8. Klaipėdos miesto ukrainiečių kultūros ir švietimo centras „Rodyna“ 2014-01-20 raštas „Protokolo posėdžio santrauka dėl atstovo delegavimo į Klaipėdos miesto Tautinių mažumų tarybą“, 1 lapas;

9. Klaipėdos miesto savivaldybės administracijos Ugdymo ir kultūros departamento Kultūros skyriaus 2014-01-21 raštas Nr.(20.14.)-KU6-7 „Dėl rengiamo Klaipėdos miesto savivaldybės tarybos sprendimo“, 1 lapas.

Kultūros skyriaus vedėjas Narūnas Lendraitis

R. Mažonienė,

2014-02-20